ועדת החינוך, התרבות והספורט, כנסת 20, פרוטוקול מספר 82, 2015-11-11 09:30

יעקב מרגי: בוקר טוב.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 11 בנובמבר 2015, כ"ט בחשון תשע"ו.

יעקב מרגי: הנושא: הלנת שכר למורים רבים בשל תקלה טכנית.

יעקב מרגי: מיוזמתו של חבר הכנסת איציק שמולי.

יעקב מרגי: בבקשה איציק תציג לנו את הבעיה, ממדיה ואופייה.

איציק שמולי: תודה רבה אדוני היושב ראש.

איציק שמולי: תודה לך שקבעת את הדיון הזה בבעיה שהיא באמת דחופה, היא גם חשובה, גם דחופה וגם רחבת היקף.

איציק שמולי: אנחנו מדברים אדוני היושב ראש על מאות מורים שבמהלך חודש ספטמבר, בחודש שעבר הופתעו מאוד לגלות שתלושי השכר נמוכים באופן משמעותי ממה שהיה אמור להיות בפועל.

איציק שמולי: אלו מורים שעובדים במשרות מלאות.

איציק שמולי: אנחנו ראינו במו עיננו וגם תכף נקרין פה, יש פה בעיה טכנית שתכף נתבגר עליה, את תלושי השכר של מורים שעובדים במשרה מלאה וזכו לתלושי שכר של 100 שקל, 10 שקל, 1,000 שקל.

איציק שמולי: אתה יודע, זה לא עומד בקנה אחד עם מה שאומר החוק בישראל.

איציק שמולי: אני לא מטיל דופי ולא חושב שמישהו במשרד החינוך פועל מתוך כוונת זדון.

איציק שמולי: הרי לא אחת מגיעים לוועדה ומדברים איתנו כמה חשוב המרכיב האנושי וכמה חשוב לטפח ולחזק אותו, אבל חברים יקרים מאחורי כל האמירות היפות האלו יש בסוף גם מציאות.

איציק שמולי: לא משנה אם המעשה הוא בשוגג או שהמעשה הוא בכוונת מכוון.

איציק שמולי: בסוף התוצאה היא כואבת באותה מידה.

איציק שמולי: מורה שעובד חודש שלם ומשרד החינוך שולח לו תלוש שכר הביתה של 10 שקל.

איציק שמולי: אגב אדוני היושב ראש, נתקלנו גם בתלושי שכר של מינוס בתלוש השכר.

איציק שמולי: זאת אומרת, המורה צריך לשלם כסף למשרד החינוך.

איציק שמולי: אלו תופעות שצריך להתגבר עליהן.

איציק שמולי: בהתחלה בינך וביני היה גם דין ודברים על כך שאמרנו 'בוא ניתן למשרד החינוך צ'אנס'.

איציק שמולי: אתה אמרת שיכול להיות שיש פה בעיה טכנית, - - -

יעקב מרגי: של חודש ראשון.

איציק שמולי: של חודש ראשון, יכול להיות שזאת תקלה שקרתה רק בחודש ספטמבר, בוא נראה מה יהיה באוקטובר.

איציק שמולי: חיכינו לחודש אוקטובר, אתם במשרד החינוך צריכים להעריך את הסבלנות שלנו מכיוון שאנחנו קיבלנו כל כך הרבה תלונות.

איציק שמולי: אדוני.

איציק שמולי: אני מאמין שגם נכנסתם לקבוצת הפייסבוק של אותם מורים ללא שכר והתרשמתם מזה בעצמכם.

איציק שמולי: צריך להזכיר, חודש ספטמבר הוא החודש של החגים במדינת ישראל שממילא הילדים בבית וההוצאות הן יותר גבוהות.

איציק שמולי: לא, אנחנו אמרנו 'נחכה עוד קצת ואולי הבעיה תיפתר באוקטובר' והבעיה לא נפתרה באוקטובר.

איציק שמולי: גם בחודש אוקטובר המשיכו להגיע אלינו תלושי שכר של מורים שעל אף העובדה שהם עובדים במשרות מלאות הם מקבלים תלושי שכר של מאות שקלים.

איציק שמולי: זה לא חוקי.

איציק שמולי: משרד החינוך, אני אומר שוב, גם אם אין פה כוונת זדון חלילה, בסוף התוצאה היא תוצאה שלא מסדרת, היא לא עומדת בחוק הקיים היום במדינת ישראל.

איציק שמולי: יותר מזה, היא פשוט מכרסמת במשאב הכי חשוב שלכם במערכת והוא המורים.

איציק שמולי: עוד נקודה אחת אדוני היושב הראש, בנוסף לבעיות השכר יש מורים רבים שמקבלים מכתבים שלפיהם הם, המורים, חייבים עשרות אלפי שקלים למשרד החינוך בגלל טעויות כאלה ואחרות שנעשו.

איציק שמולי: טעויות טכניות במדרג השכר בתשלומים שהמורים קיבלו לאורך החודשים האחרונים, אולי השנים האחרונות.

איציק שמולי: זה מגיע לסכומים של: 20, 30 ו-40 אלף שקל שהמורים חייבים למשרד החינוך.

איציק שמולי: יש כאן שתי טענות: אחת, האופן שבו מוסרים את ההודעה הזאת למורים.

איציק שמולי: תאר לך שאתה ואני, כמה זה רחוק מהבית הזה שאתמול העלו לנו את השכר, פתאום נקבל - - -

יעקב מרגי: החליטו לעלות.

איציק שמולי: החליטו.

איציק שמולי: החליטו לעלות - - -

יעקב מרגי: אתה יודע, בכנסת נהייתי קטן אמונה, עד שאני לא רואה אני לא מאמין.

יעקב מרגי: .

איציק שמולי: תאר לעצמך שאתה ואני נקבל מהכנסת מחר בבוקר מכתב שהחליטו שלאורך השנים עשו טעות עם שכר חברי הכנסת, בעצם אנחנו חייבים למדינת ישראל 50 אלף שקל.

איציק שמולי: הרי אנחנו היינו מתקוממים פעמיים.

איציק שמולי: קודם כל על האופן שמודיעים לנו את העניין הזה מבלי שמזמינים את הבנאדם, מבלי שמבררים איתו את העובדות לאשורן.

איציק שמולי: פשוט שולחים מכתב בדואר שהוא חייב 50 אלף שקל ובא לציון גואל, ובחודש הבא מתחילים להפחית לו מהשכר.

איציק שמולי: הדבר השני, הסכומים כל כך גדולים ואי אפשר להתעלם מהם.

איציק שמולי: ברגע שאתה שם סכום כל כך כבד, גם אם אתה פורס אותו לתשלומים ואתה מנחית אותו על השכר, שממילא נמוך, שמקבלים המורים בישראל בהשוואה כמעט לכל מדינה אחרת בעולם המערבי, אז מה אנחנו באים לוועדת החינוך ואנחנו מדברים כל שני וחמישי על זה שאנחנו רוצים לחזק את המורים במערכת?

איציק שמולי: ככה מחזקים את המורים במערכת?

איציק שמולי: הדרישה שלנו ממשרד החינוך, אגב אני די מצטער ומבלי לפגוע בכם, שהמנכ"לית לא ראתה לנכון להגיע לדיון הזה.

איציק שמולי: אני לא יודע מה היה לה יותר חשוב לעשות הבוקר.

איציק שמולי: אבל אם יש מאות מורים במערכת שהשכר שלהם נפגע וזה לא מטריד מנכ"לית משרד חינוך, היא לא טורחת להגיע לפה בכלל, כנראה זה אומר איזו מידת חשיבות היא מקדישה לפתרון הבעיה.

יעקב מרגי: רק לגילוי נאות, אני בהסדר איתה, סיכמתי עם המנכ"לית שאם יש דיון שנראה לי שהיא צריכה להגיע אני צריך לומר לה, בשמחה היא תגיע.

יעקב מרגי: אני בקטע הזה יכול לומר לך שלא פניתי אליה.

איציק שמולי: אני מעריך את זה אדוני היושב הראש.

איציק שמולי: אני חושב שבעיה בסדר גודל כזה, היא בכלל לא צריכה להיות בשיקול הדעת של המנכ"לית.

איציק שמולי: היא צריכה להיות פה ולדווח לכנסת איך קוראת בעיה כזאת שהיא לא מטופלת כבר חודש שני ברציפות.

איציק שמולי: כאילו משרד החינוך עולם כמנהגו נוהג.

איציק שמולי: הדרישה שלנו מאוד מאוד ברורה, לעצור את התופעה הזאת גם אם מקורה בטעות, לברר את הטעות ולוודא שמשכורות שמגיעות בחודש הבא הן כבר מתוקנות.

איציק שמולי: תמיד פה ושם יהיו טעויות בשוליים, אבל טעויות בסדר גדול כזה?

איציק שמולי: אנחנו מדברים על מאות מורים.

איציק שמולי: רק אם אפשר אדוני בדקה האחרונה להראות לכם דוגמאות.

איציק שמולי: זה לא מוכן?

איציק שמולי: אז נעשה את זה בהמשך.

יעקב מרגי: ברשותך, חבר הכנסת איציק שמולי הציג מספר בעיות: אחת, שחודש שני מתחילת שנת הלימודים תלושי שכר של מורים רבים לא מעודכנים.

יעקב מרגי: אני מבקש לשמוע על היקף הבעיה ומה נעשה, האם אתם מודעים לזה.

יעקב מרגי: שנית, הוא הציג את סוגית חובות שכר.

יעקב מרגי: בעבר גם היה דיון בוועדה, בתקופתו של היושב ראש הקודם.

יעקב מרגי: אם כבר נוגעים בזה, אני במקצועי, נושא השכר וזכויות עובדים בשירות המדינה הוא אחד מהקריירות שלי.

יעקב מרגי: לכן אני אשמח שתתנו גם בקטע הזה נגישות למורים לבירורי שכר והדרך שזה נעשה.

יעקב מרגי: האם היא קלה , מופשטת ומנוגשת למורים.

יעקב מרגי: משרד החינוך, הכצעקתה?

<סוניה פרץ: סוניה פרץ מנהלת אגף כוח אדם בהוראה.

<סוניה פרץ: קודם כל אני אתחיל ואומר שהנושא של שכר המורים זה אחד הנושאים החשובים בעבודה שלנו בכל, ובמיוחד בתחילת שנת הלימודים והקליטה של המורים.

<סוניה פרץ: יעיד על זה מר גד דיעי שיושב כאן.

<סוניה פרץ: זה נושא שעולה בכל דיון שהסתדרות המורים מגיעה למנכ"לית, הצורך לוודא שאכן אנחנו משלמים את השכר למורים בהתאם לכל הכללים ובהתאם לכל דין.

<סוניה פרץ: יתרה מזאת, המנכ"לית מעורבת בזה באופן אישי ופעיל כמעט יומיומי.

<סוניה פרץ: אין שום מקרה שבו עולה השאלה של שכר המורים והוא לא מטופל על ידי המנכ"לית.

<סוניה פרץ: אני חייבת להגיד את זה לפרוטוקול כי משתמע שכאילו זה נושא לא מעניינה.

<סוניה פרץ: זה ממש נמצא בסדר היום של כל מי שמטפל בקליטת המורים ובשכרם במשרד החינוך.

<סוניה פרץ: אני רוצה רגע להגיד כמה מילים על רקע העניין של שכר המורים או הקליטה שלהם - - -

יעקב מרגי: אתם מודעים לקבוצת המורים הזו?

<סוניה פרץ: בוא נגיד כזה דבר, אנחנו מודעים בדיעבד אחרי שיש לנו דיווחים של מנהלי בתי ספר ואז אנחנו מטפלים באופן יומיומי.

<סוניה פרץ: צריך לזכור, אנחנו המערכת, אני חושבת, הגדולה בארץ שצריכה לקלוט מדי שנה ציבור של משהו כמו 120 אלף מורים.

<סוניה פרץ: הרי גם המורים הקבועים בעצם מדי שנה מדווחים, כי מערכות העבודה שלהם משתנות.

<סוניה פרץ: אנחנו צריכים לטפל בפרק זמן של מספר חודשים לפני ספטמבר ב-120 אלף מורים.

<סוניה פרץ: אנחנו עושים המון מהלכים מדי שנה כדי להשתפר וכדי לצמצם את היקף התופעה של מורים שמתחילים חודש ספטמבר ללא שכר.

<סוניה פרץ: אני יכולה לומר שמדי שנה אנחנו מצמצמים את הפער הזה.

<סוניה פרץ: אנחנו משפרים תהליכי עבודה, משפרים מערכות ממוחשבות שתמוכות בתהליכים האלה.

<סוניה פרץ: חשוב גם לזכור שזה תהליך שמעורבים בו גורמים רבים.

<סוניה פרץ: זה מתחיל במנהל בית הספר, עובר דרך הפיקוח ועובר דרך פקידי המשרד - - -

יעקב מרגי: מי מקליד את הנתונים כל שנה מחדש?

יעקב מרגי: נתוני השכר.

<סוניה פרץ: זה מתחיל ממנהל בית הספר.

<סוניה פרץ: מנהל בית הספר מדווח במערכות המשרד גם על היקף המשרה של המורה וגם על שעות העבודה שלו במערכת.

<סוניה פרץ: אנחנו תלויים בדיווח בית הספר.

<סוניה פרץ: כשזה מורים קבועים קל לנו יותר.

<סוניה פרץ: כשזה מורים חדשים שמתחילים לראשונה את עבודתם במערכת החינוך בחודש ספטמבר, עד שהמנהל לא מדווח עליהם בעצם למעשה אנחנו לא יודעים שהם נמצאים.

<סוניה פרץ: לכן תמיד הפערים הם פערים של המורים החדשים.

איציק שמולי: זה לא נכון.

איציק שמולי: סליחה, זה לא נכון.

איציק שמולי: יש מורים וותיקים במערכת, זו לא בעיה רק של מורים חדשים.

יעקב מרגי: לא.

יעקב מרגי: הכול מוזן מחדש.

יעקב מרגי: תן לה לסיים.

יעקב מרגי: יש לי שאלות בעקבות זה- - -

<סוניה פרץ: אני לא אמרתי שזה.

<סוניה פרץ: אם מנהל בטעות דיווח לא נכון למורה קיים וקבוע, - -

יעקב מרגי: היא לא יודעת.

יעקב מרגי: סוניה, בואי אגיד לך.

יעקב מרגי: גברת סוניה, אני אתן לך.

יעקב מרגי: אמרתי לך, מה לעשות יש לי קצת ניסיון רב שנים לא גדול, אבל שנים לא מבוטלות בקטע הזה.

יעקב מרגי: הרי בחודש אוגוסט המורה קיבל את שכרו כרגיל, נכון?

יעקב מרגי: עכשיו בואי נשים את המורים החדשים בצד.

יעקב מרגי: יש מערכת בקרה מאחר ואנחנו צופים, בצדק באת ואמרת: '120 אלף מורים, הזנה מחדש כל שנה, סביר להניח שיהיו תקלות'.

יעקב מרגי: אפילו אחוז אחד זה כבר 1,000, 1,200.

יעקב מרגי: חצי אחוז 600, אבל כל מורה הוא בפני עצמו.

יעקב מרגי: לכן במערכות גדולות, ואני באתי ממערכת גדולה ולא של 4 עובדי מדינה אלא מערכת גדולה שלא ניתן לומר את כמותה מסיבות כאלה ואחרות.

יעקב מרגי: במצבים כאלה היינו עושים upgradeשל כל המערכת.

יעקב מרגי: עושים נתוני השואה בין אוגוסט לתוצאה של ספטמבר וכשרואים סטייה כזאת גדולה בין 6,000-7,000 ל-1,000 שקל, יודעים שיש פה בעיה.

יעקב מרגי: אין זמן לברר, אז נתונים מקדמות, קובעים נוהל מקדמה בשיעור מסוים שמוזרם לתלוש.

יעקב מרגי: אז הצעקה לא כל כך גדולה והוא רואה גם מקדמה עד לבירור.

יעקב מרגי: תקראו לזה מקדמה מותנת, לא יודע מה.

יעקב מרגי: א', דבר הכי גרוע לכל משק בית זה אי הוודאות הכלכלית, אי וודאות פיננסית.

יעקב מרגי: לאנשים יש משכנתאות, יש להם הוראות קבע, יש להם התחייבויות.

<סוניה פרץ: תמי מנהלת תחום בכיר שכר תכף תפרט.

<סוניה פרץ: אני רוצה להגיד משהו לעניין הזה.

<סוניה פרץ: אנחנו לא מחכים לאוגוסט, אנחנו מתחילים את הדיווח במאי, אנחנו עושים דוחות סטטוס שבועיים בכדי לראות מה מצבנו מבחינת קליטת המורים.

<סוניה פרץ: זה לאורך כל התקופה, החל ממאי ועד אמצע ספטמבר שזה מועד קליטת השכר.

<סוניה פרץ: יתרה מזאת, אנחנו לא נמצאים במצב שאם מורה, בא, מגיע ואומר, אנחנו אומרים 'או.

<סוניה פרץ: קיי'.

<סוניה פרץ: תחכה לתחילת החודש לקבל את השכר'.

<סוניה פרץ: תכף תמי תפרט.

<סוניה פרץ: אנחנו מקפידים מאוד להעביר מקדמות כדי שלא יהיה מצב שאדם עבד ולא קיבל שכר.

<סוניה פרץ: אנחנו מבינים לחלוטין את העניין של הצורך בשכר, בזמן וכמו שצריך.

יעקב מרגי: אני מתאר לעצמי שבין אלה שלא קיבלו את השכר הראוי אין מנהלים.

<סוניה פרץ: אם מנהל לא מדווח על עצמו?

יעקב מרגי: ודאי שהוא דיווח על עצמו.

יעקב מרגי: השאלה היא - - -

<סוניה פרץ: יש לנו מצבים שמנהלים לא מדווחים על עצמם.

יעקב מרגי: זה, צריך לנתח את קווי האופי.

<תמר כהן: זו מערכת באמת מאוד ייחודית בהיבט הזה שכל שנה - - -

יעקב מרגי: תציגי את עצמך לפרוטוקול.

<תמר כהן: תמר כהן, מנהלת תחום בכיר של שכר עובדי הוראה.

<תמר כהן: זו באמת מערכת מאוד ייחודית שכל שנה מקימים מחדש 120 אלף מקבלי שכר כשאנחנו לא יודעים- - -

יעקב מרגי: מה אחוז החדשים כל שנה בערך?

<תמר כהן: משהו כמו 5,000, נדמה לי.

<תמר כהן: סוניה אולי את יודעת?

<סוניה פרץ: קצת פחות.

<סוניה פרץ: בין 3,000 ל-4,000.

<סוניה פרץ: זה תלוי בשנה.

<תמר כהן: כשאנחנו לא תמיד יודעים מי ממשיך איתנו, מי לא ממשיך איתנו.

<תמר כהן: אנחנו לא יודעים האם אנחנו יכולים לשלם להם שכר מלא ואיך הם עובדים.

<תמר כהן: זאת אומרת, אם אני כעובדת מדינה במשך 10-15 שנה מגיעה כל יום 08:00-16:00 ולא צריך להקים אותי כל שנה מחדש – הבעיה היא הרבה פחות חריפה.

<תמר כהן: אצלנו, אצל המורים כל שנה צריך להקים את זה מחדש.

<תמר כהן: זו בעיה שאנחנו חיים איתה עשרות שנים.

<תמר כהן: השנה אין שום דבר חדש.

<תמר כהן: עד רבה ועד רבה, היקף התופעה בשנים האחרות הולך ומצטמצם.

<תמר כהן: אם לפני עשר שנים, לא שזה מנחם מישהו, אבל אם לפני עשר שנים עמדנו על 9% או 10% שאינם מקבלי שכר בספטמבר, אוקטובר, נובמבר.

<תמר כהן: בעצם רק בנובמבר אנחנו מצליחים להתייצב, השנה אנחנו עומדים על 4%-5% שלא קיבלו שכר.

<תמר כהן: השנה בחודש ספטמבר קיבלו שכר 107 אלף מורים כשאנחנו פותחים את מערכות השכר לדיווח מנהלים כבר במאי.

<תמר כהן: פותחים מערכות שכר, מוציאים - - -

איציק שמולי: גברת כהן, אתם מבינים שזה לא חוקי?

איציק שמולי: אתם מבינים את העניין הזה?

איציק שמולי: לא משנה שזה בטעות והמערכת לא עובדת ושזה רק 5% והכל בסדר - - -

<תמר כהן: אבל זה גם לא חוקי לא לשלם למישהו שלא דווחה עליו נוכחות.

איציק שמולי: אבל סליחה, הבנאדם עבד מבחינתו במשרה מלאה.

איציק שמולי: יותר מזה, בתלוש שאתם מוציאים לו רשום שהוא עובד משרה מלאה.

איציק שמולי: את תכף תראי פה תלוש של 77 אגורות.

איציק שמולי: על מה אתם מדברים?

יעקב מרגי: גברת תמר, בואי תקשיבי.

יעקב מרגי: אני מבין את הבעייתיות - - -

<תמר כהן: 77 אגורות זה כנראה תלוש עם ניכוי מסוים.

<תמר כהן: זה לא בגין עבודה.

יעקב מרגי: בואי תקשיבי, אני אומר לך בכנות וביושר, חבר הכנסת שמולי, מערכת של 120 אלף יכול להיות שיהיו בה תקלות, אבל דווקא בגלל שאנחנו מודעים לזה, צריך להיות מנגנון שמיישר את הפאזה הזאת.

יעקב מרגי: חבל שהרבה שנים ולא נמצא מנגנון כלשהו שיתריע.

יעקב מרגי: תקשיבי, מקדמה במערכת בסך 3,000-4,000 שקל יכולה להגבות כי מורה שקיבל עד אוגוסט משכורת יש מאיפה לגבות ממנו אחר כך, גם אם הוא עזב יש כאן כלים.

יעקב מרגי: מורים חדשים, אני אתן לכם עצה, ברגע שמוזרם מורה חדש צריך לזה טיפול ייחודי.

<תמר כהן: אבל אתה לא יודע עליו.

יעקב מרגי: סליחה, לא מקובל.

יעקב מרגי: זה חמור מאוד אם משרד החינוך לא יודע על מורה חדש שאמור ב-1 בספטמבר ללמד.

יעקב מרגי: המערכות צריכות להיות מסנכרנות, צריכה להיות מערכת משולבת שתחבר בין הדברים ותתריע לכם שאגף מסוים במשרד החינוך קלט אותו, אם אצלכם זה לא מופיע זה צריך להבהב לכם.

יעקב מרגי: אני מעריך את הכנות והיושרה שבאתם ואמרתם שזו תופעה של שנים רבות.

יעקב מרגי: הולכת ומצטמצמת – אין בעיה, אבל לא יתכן.

יעקב מרגי: הרי זה לא יצטמצם לאפס ולא נמזער את גדול הקשיים והנזק למורים האלה אם לא נערך במנגנון ייחודי.

יעקב מרגי: אני אומר לך, אנחנו מכירים בזה שיכול להיות שבכל הקמה מחדש יהיו תקלות בשוליים, אבל אני לא משלים עם זה.

יעקב מרגי: אל תשלימו עם זה שיש בעיות בהקמה.

יעקב מרגי: אני אומר לכם שצריך להיות מנגנון.

יעקב מרגי: אנחנו בעולם טכנולוגי והפתרון שאני מציע הוא לא צריך את הרמה הכי גבוהה של הפתרונות הטכנולוגיים.

יעקב מרגי: בפעולות פשוטות, בפעולות פשוטות שמנהלי מידע יכולים ליצור מצב שאנחנו מצמצמים את התופעה - - -

<תמר כהן: באמת החלטנו - - -

יעקב מרגי: אגיד לך את האמת, אמרת ביושר, אבל אם זה 500-600 או 10 אנשים, כל מורה הוא בפני עצמו.

יעקב מרגי: הוא ישות כלכלית בפני עצמה.

יעקב מרגי: אי הוודאות היא אחד הדברים שנגעתי בהם וככה אני בודק מערכת.

יעקב מרגי: כך אני מתייחס ברצינות לגוף או למערכת.

יעקב מרגי: אם יש גישה לעובד, למורה ובמקרה הזה למורה, לבירור השכר בצורה הכי קלה והכי נגישה ולא איזה מוקד טלפוני שענו או שחזרו אליו.

יעקב מרגי: דבר שמתמשך פוגע במוטיבציה, פוגע באיכויות.

יעקב מרגי: בהתחלה היססנו וגררנו רגליים, אמרנו שזו תחילת שנה, אבל ברגע שזה חוזר על עצמו ומורים אישרו שזה בכמויות לא בודדות, אני חושב שהדיון נדרש.

יעקב מרגי: אני חושב שמפה אנחנו צריכים לצאת, עם זה תצאו מכאן.

יעקב מרגי: אני רוצה לראות את ההפנמה אצלכם.

יעקב מרגי: אני מיד אומר למה אני מתכוון.

יעקב מרגי: הפנמה אצלכם שאתם הולכים להתמודד גם עם אותה דלתא קטנה של אחוז ושניים בשיטת מקדמות, בשיטת נורות אזהרה.

יעקב מרגי: אין דבר כזה שעובד שהתחיל לעבוד, נקלט ולא מקבל את השכר שלו, גם אם חודש ראשון הוא יקבל מקדמה.

יעקב מרגי: הנה הייתי עם שמולי, תסכים לא תסכים, אין לי בעיה עם זה.

יעקב מרגי: אני יודע שהוא לא שקוף והוא קיים במערכת, יודעים שיש בעיה איתו וגם הוא יודע.

יעקב מרגי: הוא מקבל בעיה מותנת, הוא יודע שהוא קיים במערכת.

יעקב מרגי: אי הוודאות הזאת מתסכלת.

יעקב מרגי: דבר שני, גם לא צריך לתת שכר למי שלא הגיע, הוא לא אמור להיות במערכת.

יעקב מרגי: זה מנגנון שאתם צריכים לעשות ולטפל בו.

יעקב מרגי: חזקה עליכם עם אלה שעובדים.

יעקב מרגי: אלה שלא עובדים בוודאי שלא, ואני מקווה שאין כאלה.

יעקב מרגי: אני רק אומר שצריך ליצור את המנגנון הזה.

איציק שמולי: אדוני, רק אם אפשר, אני רוצה שתי דוגמאות.

איציק שמולי: אני מפנה את כולכם להסתכל על התלוש הזה: שעות עבודה, 160 שעות עבודה, תסתכלו על הסכום בבנק.

איציק שמולי: סכום בבנק, 84 שקלים.

יעקב מרגי: נטו, נטו בתלוש כמה?

<סוניה פרץ: אנחנו נקבל את דברייך.

איציק שמולי: תאמינו לי שאני מקריא את הנתונים הנכונים.

איציק שמולי: זה חודש ספטמבר.

איציק שמולי: שימו לב, חודש אוקטובר.

איציק שמולי: שוב, משרד מלאה - - -

יעקב מרגי: זה אותו עובד?

איציק שמולי: לא.

איציק שמולי: 900 שקל.

יעקב מרגי: תחזור לתלוש הקודם.

יעקב מרגי: מה יש בניכויים?

<סוניה פרץ: לדעתי מדובר במילוי מקום, זה לא מורה במשרה מלאה.

איציק שמולי: רשום פה 160 שעות עבודה.

איציק שמולי: שעות עבודה בפועל, 160.

<סוניה פרץ: מורה בדרך כלל מדווח לסמל מוסד, לבית ספר.

<סוניה פרץ: אני לא רואה פה סמל - - -

איציק שמולי: תסלחי לי, ברשותך אני לא אשים פה לא את סמל המוסד ולא את בית הספר - -

<סוניה פרץ: לא.

<סוניה פרץ: אני מדברת על התלוש.

<סוניה פרץ: אתה לא צריך להראות את תעודת הזהות שלו.

איציק שמולי: אני אגלה לך עוד משהו.

איציק שמולי: היו צריכים להגיע לפה שני מורים שכוח עליון גרם להם היום בבוקר לשיתוק ברגליים.

איציק שמולי: המליצו להם שלא להגיע, אני לא רוצה להרחיב בעניין.

איציק שמולי: אגב אדוני היושב ראש, יש הרבה מורים שעוקבים עכשיו בפייסובוק אחרי הדיון.

איציק שמולי: תוך כדי הם גם התייחסו למה שאמרתם על כך שהמענה, שאתן טענתן שהוא מענה מידי.

איציק שמולי: לפי שהם מגיבים, אנחנו משמשים להם איזה קול, המענה הוא לא מידי, לא עונים להם.

איציק שמולי: למעשה אין כתובת שפותרת להם את הבעיות, שנותנת להם אוזן קשבת ובוודאי בוודאי שנותנת להם מקדמות או מענה - - -

יעקב מרגי: אל מי עובד המורה בברור שכר, מול המנהל או מול המשרד?

<תמר כהן: מול חשב שכר בגזברות המחוז.

<תמר כהן: יש לנו שישה מחוזות- - -

יעקב מרגי: בממוצע, כמה בכל מחוז יש מורים?

<סוניה פרץ: זה אלפים, בממוצע כל חשב שכר מטפל בין 800 ל-1,000 מורים.

יעקב מרגי: את מבינה שזו מסה.

יעקב מרגי: אני אומר לך כבעל ניסיון, זו מסה לחשב שכר אחד.

<סוניה פרץ: אני לא מתפלא שמר שמולי אומר שהם לא מקבלים מענה כי זו באמת מסה שקשה להתמודד איתה.

יעקב מרגי: אני יכול לשאול שאלה, שאלה בדרכי ייעול.

יעקב מרגי: למה המורה צריך לעבוד מול חשב שכר?

יעקב מרגי: אני אסביר למה אני שואל.

יעקב מרגי: אנחנו צריכים לעשות תחנות.

יעקב מרגי: אם המנהל הוא זה שמזרים את נתוני השכר, חשב שכר יכול לעמוד מול 20, מול 100, מול 200 מנהלי בתי ספר - - -

<סוניה פרץ: מדובר בנתונים חסויים.

<סוניה פרץ: נתוני שכר לפי החוק הם נתונים חסויים - - -

יעקב מרגי: למעביד שלו?

<סוניה פרץ: גם למנהל, בוודאי.

יעקב מרגי: אני חושב שצריך לבדוק את זה מבחינת החוק, האם למעביד שלו הוא לא חסוי.

יעקב מרגי: אסור לי להעביר את נתוני השכר שלך לחברתך.

<סוניה פרץ: נתוני השכר של העובדים חסויים בפניי.

יעקב מרגי: בפנייך, אז איך את מטפלת בהם?

יעקב מרגי: לו יצוין שכל הדרגות מתחתייך - - -

<סוניה פרץ: מחלקת השכר מטפלת בהם.

יעקב מרגי: לא תיפקדו כראוי ואני פונה אליך כאינסטנציה אחרונה, איך תטפלי אם זה חסוי?

<סוניה פרץ: של העובדים שלי האישיים?

<סוניה פרץ: בנתוני השכר שלהם אני לא מטפלת, יש מחלקת שכר שמטפלת בהם.

<סוניה פרץ: מחלקות שכר מטפלות בנתוני שכר של מורים.

<סוניה פרץ: ניסינו לייעל את המערכת ובאמת שהגזבריות תעבודנה לאו דווקא ברמה של נתוני שכר, אלא ברמה של אנשי קשר מול סגני המנהלים.

<סוניה פרץ: נדמה לי שארגוני המורים התנגדו לזה וטענו שיש תוספת עבודה לסגנים, והם רצו הסכם ושיפוי לסגן.

<סוניה פרץ: ככזה, זה משהו שלא עבד לנו מול האוצר.

יעקב מרגי: על הזרמת הנתונים הם לא ביקשו הסכם עבודה?

<סוניה פרץ: זה חלק מהעבודה שלהם.

יעקב מרגי: אנחנו נשמע, יש לנו פה את ממלא מקום מזכ"ל הסתדרות המורים.

<סוניה פרץ: נשמח שיהיה גורם אחד.

<סוניה פרץ: זה מאוד ייעל את ההליך, מאוד.

<סוניה פרץ: העניין שיש פה דרישה בגין תוספת עבודה לגורמים כאלה ואחרים.

<סוניה פרץ: אני באופן אישי ניסיתי מאוד לקדם את העניין הזה.

<סוניה פרץ: חלק מהמחוזות כן מצליחים לעבוד כך, אבל מה שנקרא, off record – הסגנים לא חייבים לעשות את זה, זה לא חלק מהתפקיד שלהם.

יעקב מרגי: אי אפשר להסתתר.

יעקב מרגי: בואי אני אגיד לך.

יעקב מרגי: אי אפשר להסתתר, לא נראה לי סביר להסתתר אחרי צנעת הפרט בתלושי שכר במקום העבודה.

יעקב מרגי: אני חושב בקול, זה חומר למחשבה.

יעקב מרגי: לאינסטנציה, אני לא אומר לחשוף את התלוש למי שלא מתעסק איתי ישירות בעסקה שלי.

יעקב מרגי: הרי קבעתי את אחוזי המשרה שלי עם המפקחת ועם המנהל, את אחוזי המשרה.

יעקב מרגי: הוא מכיר את הדרגה שלי.

יעקב מרגי: אני בא אליו לברור, אני אומר לו: 'קיבלתי 1,000 שקל'.

יעקב מרגי: איזו עוד צנעה יש פה, איזה חיסיון נשאר?

יעקב מרגי: אני מבין את הקטע של המורים, זה דיון בפני עצמו.

יעקב מרגי: לאחרונה על כל, אני לא רוצה להגיד מילה לא יפה או ביטוי לא יפה, על כל תזוזה צריכים לפתוח את הסכמי השכר הקיבוציים שלהם.

יעקב מרגי: לא נראה לי סביר בפעולות טריוויאליות, אבל שוב, זה דיון אחר ופה זה לא המקום.

יעקב מרגי: אנחנו מבינים ואני שמח על הכנות.

יעקב מרגי: את מבינה, חשב שכר שיושב במחוז שאמור לטפל בפס כזה רחב, של בירורי שכר במהלך החודשים שהם הפיק הכי גבוה שהולך ומתיישר לאחוז סביר.

יעקב מרגי: נראה לי שזה ימשיך ויהיה - - -

<סוניה פרץ: אנחנו נשמח למהלך כזה.

יעקב מרגי: שימשיך ויהיה כך גם בשנים הבאות.

יעקב מרגי: אמרתי לך, לא לחינם, את זה חבר הכנסת שמולי לא העלה , ההנגשה של בירורי שכר.

יעקב מרגי: וודאות בקרב עובדים זה אחד הפרמטרים לסביבת עבודה נוחה ולתפוקת עבודה מלאה.

יעקב מרגי: כשיש אי וודאות, אין הנגשה, כשאני מרגיש שאין לי אינטראקציה עם מי שאמור להזין לי את התלוש זה אי וודאות שמעיקה על עובד וכל שכן על המורה.

יעקב מרגי: אנחנו נצטרך לראות בסוף איך אנחנו - - -

איציק שמולי: תשמעו, גם אני מעריך את הכנות.

איציק שמולי: אני חושב שבמשרד החינוך יושבים אנשים טובים עם תחושת שליחות.

איציק שמולי: אני לא חושב שמישהו קם בבוקר ורוצה לפגוע במורים.

איציק שמולי: אבל כאילו יש תחושה שהמערכת מקבלת את העניין באיזה שוויון נפש, באיזו אדישות שלפני הכול היא חותרת תחת התפקיד שלכם, של משרד החינוך לקידום החינוך.

איציק שמולי: איך החינוך מקודם, קודם כל על ידי מורים שבאים לעבודה עם אותה תחושת שליחות ועם אותה תחושה שיודעים להעריך את העבודה שלהם.

איציק שמולי: לא רק במילה טובה, גם בשכר.

איציק שמולי: אני מבטיח לכם שאותו מורה שקיבל 77 אגורות בתלוש, לא בטוח שהוא ישרוד בתוך המערכת הזאת כי הוא אומר לעצמו: 'מה, כל החברים שלי, אחד הלך להייטק, אחד נהייה מהנדס, כולם וואלה מצליחים בחיים.

איציק שמולי: אני נדרש לוותר על חלומות, לדחות את ההקמה של המשפחה שלי כי ממילא השכר הוא נמוך ועוד אני אעשה את כל הוויתורים האלה, בסוף מגיע תלוש ממשרד החינוך על 77 אגורות'.

איציק שמולי: המערכת כן עונה לו לא עונה לו, זה דבר שהוא לא יעשה.

איציק שמולי: עוד משפט אחד אדוני היושב ראש, לא צריך לעממם את האורות אבל זו הדוגמה האחרונה.

איציק שמולי: לנקודה הזאת אתם לא התייחסתם.

איציק שמולי: יש פה תלוש, כאן על עבודה מלאה, שימו לב הסכום בבנק הוא 0, יש נטו שלילי של 11,472 שקל.

איציק שמולי: זה מתייחס לבעיה השנייה - - -

יעקב מרגי: של הקיזוזים.

יעקב מרגי: זה הפרק הבא של הדיון.

יעקב מרגי: אנחנו כבר ממצים את הסיפור הראשון ואז ניכנס לזה.

<תמר כהן: אני יכולה להגיב?

<תמר כהן: מאוד חשוב לי להגיב ולומר לך שאנחנו השנה כבר הקמנו איזה צוות כדי לראות איך פותרים את העניין הזה.

<תמר כהן: לפחות בצורה של מקדמות למורים קבועים גם אם אנחנו לא בטוחים שהם עובדים ואין להם דיווחי נוכחות.

<תמר כהן: אנחנו נשמח לשלוח לכם - - -

איציק שמולי: גברת כהן, את יודעת מה אני מציע לך לעשות.

איציק שמולי: באמת מכל הלב, תכנסי לקבוצת הפייסבוק ותכתבי 'שלום מורים יקרים.

איציק שמולי: אני גברת כהן' או מי שמטפל בזה במשרד, 'אני אשמח לקבל את הפניות'.

איציק שמולי: שלפחות שהמורים ירגישו שיש מישהו בצד השני שזה מעניין אותו, שזה אכפת לו.

<סוניה פרץ: אני רוצה להגיד משהו בעניין הזה.

<סוניה פרץ: תראה, כשאנחנו שומעים שמורים לא מקבלים, קודם כל אני רוצה להגיד משפט קודם, מאוד מאוד אכפת לנו.

<סוניה פרץ: לרגע אנחנו לא שומרים על איזה אדישות או איזה שוויון נפש בעניין הזה.

<סוניה פרץ: יתרה מזאת, אני יכולה לומר לכם שאני מטפלת באופן אישי בכל פנייה שמגיעה אלי ולא משנה מאיזה מחוז.

<סוניה פרץ: אבל, לפעמים אומרים לנו: 'המורים פוחדים לפנות אליכם'.

<סוניה פרץ: אין להם מה לפחד, אנחנו צריכים לדאוג לשכר שלהם.

<סוניה פרץ: אף אחד לא יפגע מזה שהוא יפנה ויבקש לקבל את השכר שמגיע לו.

<סוניה פרץ: זה ממש לא, זה לא מקום שממנו מפחדים.

<סוניה פרץ: אי אפשר להגיד: 'אנחנו שומרים על עילום שם כי אנחנו פוחדים שהמשרד יתנכל לנו'.

<סוניה פרץ: המשרד לא יתנכל לאף מורה שידרוש את השכר שמגיע לו בדין.

<סוניה פרץ: זה מין טעון שבכלל לא ברור לנו מאיפה - - -

יעקב מרגי: אני מתחבר, אבל רדי לרזולוציה קצת יותר קטנה.

<סוניה פרץ: של מורה בודד.

יעקב מרגי: של מורה בודד מול המנהל שהוא עדיין לא בלע אותו.

יעקב מרגי: בהתמודדות האישית היומיומית בלע אותו לא בלע אותו, אני מתנצל על הביטוי הזה, את מבינה למה אני מתכוון.

יעקב מרגי: אף אחד לא רוצה שתצא לו התווית הזאת של מתלונן הסדרתי.

<סוניה פרץ: למה מתלונן?

יעקב מרגי: בסדר, אני לא אומר שיש פה איזה משטר של דיכוי.

יעקב מרגי: תביני, מורה התלונן, זה הגיע לכנסת, הגיע לדיון.

יעקב מרגי: הנה אני אומר לך, גם אני עם כל האומץ הלב הציבורי שלי, אני אומר לך שעדיין אני אוהב לשמור על פרופורציות מסוימות.

יעקב מרגי: אני לוקח את זה לשם.

יעקב מרגי: אני לא לוקח את זה שמישהו במשרד החינוך יעשה להם נו, נו, נו ויאיים עליהם.

<סוניה פרץ: מה שרציתי להגיד זה שאנחנו מוכנים לטפל בכל מורה.

יעקב מרגי: אין לי ספק.

<סוניה פרץ: אם נקבל את השם שלו הוא יטופל על הצד הטוב ביותר.

יעקב מרגי: אני לא שם.

יעקב מרגי: אין לי ספק, אין לי ספק, אבל אני לא שם.

יעקב מרגי: אני לא רוצה להגיע אליך.

יעקב מרגי: אני המורה בבית הספר X, קיבלתי את התלוש, פתחתי את המעטפה והסתכלתי, או שיש אפליקציה או שיש לי פרסונה עם שם, עם כתובת שנתתי שאלה וקיבלתי תשובה תוך שעה-שעתיים, מקסימום יום.

יעקב מרגי: אני אומר לכם, תורת השכר לא בשמיים היא.

יעקב מרגי: אם אחד כמוני היה מנהל מערכות כבדות, לא בשמיים היא, גם הסכמים.

יעקב מרגי: פעם, נציגי ההסתדרות - - -

<סוניה פרץ: של מי?

יעקב מרגי: רגע, רגע, רגע.

יעקב מרגי: תנו לי, רגע.

יעקב מרגי: ידעתי שזה יקפיץ אתכם.

יעקב מרגי: גם וותיקי ארגוני העובדים והמורים ידעו שפעם הסכמי שכר היו להוציא דוקטורט לכל הסכם שכר, הסכמים שחלים על זה ועל זה לא חלים על זה.

יעקב מרגי: גם היום ההסכמים הם - - -

<סוניה פרץ: היום הם עוד יותר מורכבים.

יעקב מרגי: רגע.

יעקב מרגי: חכי עם הרפורמות שלכם, את צודקת, אפילו טייס היה מקבל ורטיגו עם הרפורמות שלכם והמהפכות שאת עושים.

יעקב מרגי: אני רק אומר שהיום רוב הסכמי השכר זה ניקוי שולחן.

יעקב מרגי: ממונה השכר באוצר הבין את הפרובלמה הזאת.

יעקב מרגי: אמר, עזבו, אתה יודע מה, בואו נשקלל את זה, ניקוי שולחן.

יעקב מרגי: לא תוספת על תוספת על תוספת.

יעקב מרגי: מתחילים לעשות משהו סביר.

יעקב מרגי: מורים, עדיין זה.

יעקב מרגי: אפילו המסובך ביותר הוא צריך ברמה, כמו שאמרתי ולא מקבל ראשון, אפליקציה, כוכבית משהו, טלפון עם מענה אנושי שיענה לו.

יעקב מרגי: אם אין, אז לפחות שהתקליט יאמר לו 'מופיע במערכת, יחזרו אליך תוך X זמן'.

יעקב מרגי: שאדם ידע, 'אני כרגע לא מונח בבעיית השכר, אני מתפנה לדברים אחרים'.

יעקב מרגי: זה א', ב' בסביבה של עובד מול מעביד.

יעקב מרגי: מר גד עידי.

יעקב מרגי: אנחנו נסכם את הסוגיה הזאת ונעבור לקטע של הקיזוזים.

<גד דיעי: שמי גד דיעי, יושב ראש האגף לאיגוד מקצועי בהסתדרות המורים.

<גד דיעי: אני ממלא מקום מזכ"ל.

<גד דיעי: רוב הבעיות והפניות מתנקזות אצלנו באגף המקצועי.

<גד דיעי: מספטמבר-אוקטובר- נובמבר אנחנו מטפלים בבעיות הקשות.

<גד דיעי: יום ראשון, רק לפני יומיים אני בדרכי למשרד, מהלשכה מתקשרים אלי ואומרת 'מנהלת בית ספר, מנהלת מוסד חינוכי יושבת לי ובוכה.

<גד דיעי: לא קיבלה משכורת ונאמר שהיא חייבת 66 אלף שקל'.

<גד דיעי: היא המפרנסת העיקרית.

<גד דיעי: היו מצבים מאוד מאוד קשים והיא איימה לשלוח יד בנפשה.

<גד דיעי: התחננתי בפניה, 'תני לי יום אחד'.

<גד דיעי: אני מתקשר למחוז ומתחיל לדבר עם הגזברית, מנתקים את הטלפון.

<גד דיעי: אומרת הגזברית: 'אני נכנסת לישיבה'.

<גד דיעי: לא הייתה לי בררה, כתבתי מכתב חריף מאוד למנכ"לית ולגברות האלה שאני מאוד מאוד מכבד.

<גד דיעי: אני מצהיר, לולא הן אני לא יודע מה היה קורה במחוזות.

<גד דיעי: אין בפנייה שאנחנו פונים אליהן, גם לתמי כהן מהחשבות וגם לסוניה פרץ מכוח אדם, לא צריך להגיע לזה.

<גד דיעי: התחננתי בפני המנהלת שתחכה כמה שעות.

<גד דיעי: אחרי הכול והמכתב, צלצלה הגזברית, היא הזרימה לה מקדמה בגובה המשכורת.

<גד דיעי: גם המקדמה היא כמו אקמול כי אם לא יהיה בחודש הבא חישוב של: ספטמבר, אוקטובר, נובמבר, בניכוי המקדמה המצב שוב ימשך.

<גד דיעי: מקרה אחר, בירושלים, אמרו למורה 'חייבת 88 אלף שקל'.

<גד דיעי: אני כותב לגזבר.

<גד דיעי: 'תסביר לי איך החוב הזה?

<גד דיעי: ' – אין תשובה, אין תשובה.

<גד דיעי: יש לנו הסכם בעזרתם האדיבה, המנכ"לית משקיעה המון המון אנרגיה, 'יש הקפאה בכל מה שקשור לחוב'.

<גד דיעי: עד שפעם אחת הגיעה לאיזה הסדר, אבל המצב ממשיך.

<גד דיעי: האווירה קשה.

<גד דיעי: הבעיה היא המחוזות, לא המטה – המחוזות, ההתייחסות.

<גד דיעי: מישהו פנה מחיפה באיזה בכי על חוב שאמרו לו 'מידית'.

<גד דיעי: עד שאני התחלתי לטפל בינתיים לא עמד לו הכוח, הלך לבנק, רוצה הלוואה של 50 אלף שקל.

<גד דיעי: נתן, אבל הוא לא מבין על מה.

<גד דיעי: הוא לא מבין על מה.

<גד דיעי: אין, לא היה לו, הוא נלחץ.

<גד דיעי: יש בעיה קשה.

<גד דיעי: הם עובדים פי כמה ממה שהם היו צריכים לעבוד.

<גד דיעי: אני באמת כן.

<גד דיעי: למורה אין יחס, אין יחס.

<גד דיעי: למה על כל דבר אתה צריך להגיע לירושלים?

<גד דיעי: זה לא נכון.

יעקב מרגי: תודה רבה.

יעקב מרגי: אין ספק שזיהנו את הקטע של צוואר הבקבוק במחוז.

יעקב מרגי: צריך לבחון את הסוגיה שאמרת, לסנן את זה בלבל נמוך יותר, באינסטנציה נמוכה יותר לפני שמגיעים לחשב במחוז.

יעקב מרגי: קודם כל בפרוצדורות, בהזנות, לבדוק את נכונות ההזנה, את הקליטה.

יעקב מרגי: אלו דברים גם אם סוגית הפרט לא תיפתר, אז הזנת הפרמטרים.

יעקב מרגי: אם מורה ידע שהזרימו לו את הפרמטרים נכונים של: גודל משרה, אופי משרה, כל הסטאטוסים הנכונים.

יעקב מרגי: כל זה, את כל זה אפשר לפתור בחלק מהבעיות.

<תמר כהן: אנחנו משקפים בדיוק בפורטל עובדי הוראה למורה.

יעקב מרגי: יש פורטל עובדי הוראה, יש נגישות?

<תמר כהן: יש נגישות.

יעקב מרגי: מורה יכול לראות שהנתונים שלו לא הוזרמו?

<תמר כהן: כן, הוא יכול לדעת.

יעקב מרגי: באיזה שלב?

יעקב מרגי: על איזה חודש אנחנו מדברים, במהלך ספטמבר?

<סוניה פרץ: במהלך אוגוסט.

יעקב מרגי: גם במהלך אוגוסט?

<סוניה פרץ: יש נתון מה מצבו במערכת.

<תמר כהן: אנחנו באמת כן משתדלים לשקף - - -

יעקב מרגי: את רוצה לומר שאני כמורה, אם אכנס לפורטל אוכל לראות אם הנתונים שלי הוזנו כהלכה או לא?

<תמר כהן: כן.

<תמר כהן: גם הוצאנו לזה הודעות לכלל עובדי הוראה ואנחנו מוציאים בתלושים לכלל עובדי הוראה - -

יעקב מרגי: אבל את רואה שזה לא עובד.

<תמר כהן: אנחנו מנסים לשקף להם - - -

<סוניה פרץ: 100 אלף מורים נכנסים לפורטל - - -

<תמר כהן: 120 איש, מן הסתם כמו שאמרת בהתחלה, אחוז אחד או שניים - - -

יעקב מרגי: אנחנו שם.

יעקב מרגי: אנחנו שם באחוז.

יעקב מרגי: אצל האחוז הזה צריך לראות.

יעקב מרגי: אני מבקש לקבל מכם דרכי פעולה.

יעקב מרגי: אני לא רוצה להכתיב לכם דרכי פעולה, זה לא נכון.

יעקב מרגי: אני יכול להציע לכם או להכתיב לכם דרכי פעולה כפי שאני רואה את זה מפה ומניסיוני, אבל זה לא נכון לעשות.

יעקב מרגי: אני עדיין מכיר מערכות אחרות.

יעקב מרגי: אני אבקש מכם, קחו לכם 30, 60 יום, תוציאו לוועדה סיכום איך אתם מתמודדים בסוגיית תחילת שנה ובירורי שכר, אבל יסודי.

יעקב מרגי: זה הסיכום של החלק הזה של הדיון הזה.

יעקב מרגי: עכשיו אני ניגש לדיון של הקיזוזים.

יעקב מרגי: גם זה אני מביא מניסיוני תרתי משמע.

יעקב מרגי: אין מציאות כזו אלא אם תכחישו את זה, שעובד שקיבל בטעות שכר יתר שיקוזז לו סכום ללא שימוע.

יעקב מרגי: אני אפילו יכול לומר לכם שזה מעוגן בחוק.

יעקב מרגי: הוא צריך להיות מודע בתלוש.

יעקב מרגי: אני לא מכיר מערכות אוטומטית שמישהו קבע במשרד שאני חייב, אולי לא בטעות, אולי מבחינה משפטית אני יכול להתגונן, אולי אני חולק על מקור החוב.

יעקב מרגי: אין קיזוז אוטומטי.

יעקב מרגי: זה צריך להיות במהלך כשהעובד יושב מול חשב, מגיע איתו להסכמה, להבנה ולא, צריכה להיות אינסטנציה שלישית.

יעקב מרגי: אני חושב שאם עובד מתנגד לקיזוז החוב, צריך לברר זאת בדרך כלשהי.

יעקב מרגי: זה שיש ניכוי אוטומטי, צריך לבדוק זאת.

יעקב מרגי: עם כל הכבוד יש גם אחריות, זה שקיבלתי תוספת שכר בטעות ובעקבות זאת קבעתי רמת חיים מסוימת והיום לבוא ולקחת לי?

יעקב מרגי: גם כשתחליטו שזה בתשלומים, מי קבע שמספר התשלומים שאתם קובעים הוא סביר ושאני יכול להתקיים עם זה?

יעקב מרגי: אולי יגרם לי נזק בלתי הפיך?

יעקב מרגי: אני מקווה שיש לכם נוהל, נוהל כתוב ומסודר של ניכוי חובות שכר בטעות או שלא בטעות, בזדון או שלא בזדון.

יעקב מרגי: בבקשה התייחסות.

<סוניה פרץ: יש נוהל.

<סוניה פרץ: הנוהל הוא נוהל של משרד האוצר.

<סוניה פרץ: מה שקרה פה, באמת עם החלת רפורמת "אופק חדש", קודם כל אתה צודק.

<סוניה פרץ: אני אקדים ואומר שאתה צודק.

<סוניה פרץ: אסור לגבות באופן חד-צדדי, חייבים לזמן את המורה.

<סוניה פרץ: יותר מזה, חייבים את הסכמתו לגבייה.

<סוניה פרץ: זה לפי "חוק הגנת השכר".

<סוניה פרץ: המשרד לא יכול לגבות באופן חד-צדדי.

<סוניה פרץ: העניין הוא שבאמת - - -

איציק שמולי: מה זאת אומרת 'בהסכמתו'?

איציק שמולי: אם הוא אומר לכם שהוא לא מוכן - - -

<סוניה פרץ: אסור לנו לגבות.

איציק שמולי: באמת?

<סוניה פרץ: כן.

איציק שמולי: והמורים יודעים את זה?

<סוניה פרץ: זה החוק.

<סוניה פרץ: אני לא יודעת לומר אם הם יודעים את זה, אבל זה החוק.

איציק שמולי: אני מבטיח לך עכשיו, המורים לא יודעים את זה.

<יהודית גידלי: אבל עובדה שהם גובים את זה ללא ידיעתם בכלל.

<סוניה פרץ: אני תכף אסביר מה משרד החינוך עושה כאן, אבל זה החוק על כל חוב.

<סוניה פרץ: אם אתה לא מסכים, כל אזרח במדינה, אסור לנו להיכנס לכיס שלך ולהוציא משם כסף.

<סוניה פרץ: אנחנו חייבים את הסכמתך.

<סוניה פרץ: אם אתה לא מסכים פתוחה בפנינו האפשרות לפנות לערכאות משפטיות ובדרך הזאת לנסות לגבות את החוב.

<סוניה פרץ: ללא הסכמתך וללא הסדר הפריסה שאתה מסכים וחותם עליהם אנחנו לא יכולים לגבות.

<סוניה פרץ: לא רק אנחנו, כל מעסיק במדינה.

<סוניה פרץ: כן, זה החוק, "חוק הגנת השכר".

איציק שמולי: אני לא בטוח שהמורים יודעים את זה.

יעקב מרגי: השאלה, לפי מה שתואר כאן - - -

<סוניה פרץ: אני רוצה לומר מה אני מניחה שקיים פה ומה דעת נציג.

<סוניה פרץ: יש הסכם "אופק חדש", סעיף 93 להסכם "אופק חדש".

<סוניה פרץ: בשל הרצון להחיל מהר ככל שניתן את הסכם "אופק חדש", משרד החינוך בא והתריע, אני לא יודעת, ההסכם הוא אחד ההסכמים הכי מורכבים.

<סוניה פרץ: אני מנהלת תחום שכר הרבה שנים, יישמתי הרבה מאוד הסכמים, זה הסכם מאוד מאוד מורכב.

<סוניה פרץ: אנחנו באמת התרענו שיתכנו טעויות וביקשנו ארכה ליישום ההסכם.

<סוניה פרץ: באמת, אז כדי לאפשר החלה מידית של ההסכם חתמו ארגוני המורים בשיתוף משרד האוצר ומשרד החינוך על זכות של משרד החינוך לגבות עודפי שכר בגין אותן טעויות, מה שנקרא 'טעויות המרה' או טעויות בקביעת דרגה ומדרג, באופן חד-צדדי ללא הסכמת המורה ורק תוך כדי מתן הודעה והסבר.

<סוניה פרץ: משפטנים אישרו שזה סעיף שאם הוא מוסכם על נציגי ארגוני מורים הוא חוקי.

<סוניה פרץ: לפי הסעיף הזה אנחנו לא חייבים לקרוא למורה לשימוע, אבל אנחנו כן חייבים להודיע לו ובטח ובטח להגיע איתו להסכמי פריסה.

יעקב מרגי: אז מה קרה?

<סוניה פרץ: אני מניחה שזה מה שקורה כאן.

<סוניה פרץ: זה שלמורה ניכו באופן חד-צדדי.

<סוניה פרץ: אגב, כנגד כל ניכוי בדרך כלל יש מקדמה, בדרך כלל במרבית המקרים יש מקדמה שאנחנו לא רואים אותה בתלוש.

<סוניה פרץ: אנחנו לא משאירים מורים ללא שכר, אנחנו מנכים ובמקביל מזמנים - - -

איציק שמולי: אני הרגע הראיתי לך תלוש שזה מה שאתם עושים.

יעקב מרגי: לא.

יעקב מרגי: בתלוש אתה לא רואה מקדמה, אחרי שמופק התלוש המקדמה מוזרמת לבנק.

יעקב מרגי: קובץ "מס"ב (מרכז סליקה בנקאי) אחר.

איציק שמולי: תראו, זה המכתב שאתם שולחים למורים כפי שנמסר לחדשות ערוץ 2, מכתב 4.

איציק שמולי: תראי את התלוש הזה.

<סוניה פרץ: אפשר לראות את נוסח המכתב?

<סוניה פרץ: אפשר לראות בגין מה החוב?

איציק שמולי: זה לפי מה שאת אמרת, "אופק חדש".

<סוניה פרץ: אז זה - - -

איציק שמולי: תראי, כאן מה שגבו מהמורה הזה, זה 11,472 שקל.

איציק שמולי: אני שואל את עצמי איזו מקדמה אתם העברתם לו, של 15,000 אלף שקל?

איציק שמולי: לא נראה לי.

<סוניה פרץ: אני אבדוק, לא נראה לי.

<סוניה פרץ: אני מוכנה לבדוק, אבל אנחנו מעבירים מקדמה בגובה השכר.

איציק שמולי: אתם בתגובה לכתבה אמרתם, התגובה של משרד החינוך הייתה, באמת כפי שאת אמרת: "בעקבות המעבר לתכנית "אופק חדש" שונתה מערכת השכר במשרד ולפיכך מתבצע תהליך להתאמת כל המערכות הממוחשבות".

איציק שמולי: בכל אופן, כאן אני רוצה לשאול אתכם, זה מתוך התגובה שלכם: "המשרד הקפיא את הליך גביית החוב מהמורים עד להשלמת הבירור בנושא בשיתוף עם משרד האוצר".

איציק שמולי: השאלה אם הדבר הזה עדיין בתוקף.

איציק שמולי: השאלה, האם בחודש הבא לא תהייה גבייה מהמורים.

<סוניה פרץ: הדבר הזה עדיין בתוקף, כל גבייה בגין המרה.

<סוניה פרץ: יש שני סוגי גבייה.

<סוניה פרץ: יש גבייה של חובות, כפי שאני אומרת על פי החוק אנחנו חייבים לפנות למורה, לקבל את הסכמתו לגבייה ומחויבים לגבות את הכסף, לעשות את הכול כדי לגבות את הכסף.

<סוניה פרץ: זה חייב להיות בהסכמה.

<סוניה פרץ: יש את הגבייה החד-צדדית, היא בפירוש בהקפאה, היא לא נמשכת.

<סוניה פרץ: אני לא אגיד שזה נאכף ב-100%, אבל בכל מקרה שמגיעים אלינו אנחנו עוצרים את זה מיד.

<סוניה פרץ: זאת אומרת, זה מוקפא ואסור לנו לפי החלטת המנכ"לית, בסיכום עם המנכ"לית, להמשיך עם הגבייה הזאת עד שמגיעים להסדרה.

איציק שמולי: למה אי אפשר לעצור את זה הרמטית.

איציק שמולי: בסוף זה דלת מול דלת, זה אגף מול אגף במשרד החינוך.

איציק שמולי: למה אי אפשר להגיד לאגף הרלוונטי?

איציק שמולי: תראי, משרד החינוך חתום על המכתבים האלה, במקרה הזה זה מחוז דרום.

איציק שמולי: למה אי אפשר להוציא הנחייה ברורה שאין את הדבר הזה יותר?

<סוניה פרץ: הוצאו מספר הנחיות ברורות, לא אחת ולא שתיים.

<סוניה פרץ: אנחנו לא יודעים לשלוט בכל עובד קצה ובכל מעשה של עובד קצה.

<סוניה פרץ: אנחנו משתדלים - - -

יעקב מרגי: אבל ההנחיה היא ברורה?

<סוניה פרץ: ההנחיה היא ברורה, מוחלטת.

<סוניה פרץ: לא אחת, לא שתיים, מספר הנחיות.

<סוניה פרץ: אנחנו מתקשים לסגור את זה הרמטית.

<גד דיעי: השאלה אם המחוזות מקיימים?

יעקב מרגי: החובות זה לא המחוזות.

<גד דיעי: מחוזות.

<סוניה פרץ: המחוזות.

יעקב מרגי: גם החובות, זה לא החשבות הכללית של המשרד?

<סוניה פרץ: החשבות.

<סוניה פרץ: הזרעות שלנו הם המחוזות ולא תמיד אנחנו מסוגלים לסגור את זה הרמטית.

<סוניה פרץ: כשמדובר בבני אדם ולא במכונות יש לנו - - -

יעקב מרגי: אבל את אומרת שההנחיות הן ברורות.

<סוניה פרץ: לגמרי.

איציק שמולי: אני חושב שאדוני היושב ראש, לפחות הוועדה צריכה להוציא בקשה, ציפייה, דרישה מהמנכ"לית לכנס את ראשי המחוזות ולהבהיר להם את הדבר הזה, שזה לא נתון לפרשנות.

איציק שמולי: פשוט לא נתון לפרשנות של אף אחד.

יעקב מרגי: אני מודה לכולם על ההשתתפות.

יעקב מרגי: בתום הדיון הגיע הוועדה למסקנות: הוועדה רשמה לפניה את הודעת משרד החינוך כי הוא מודע לבעיה הקיימת מדי שנה וכי המשרד עושה ככל יכולתו לצמצם את התופעה, שאכן הצטמצמה, אך עדיין היא קיימת.

יעקב מרגי: הוועדה קוראת למשרד החינוך למצוא דרכים לשלם שכר סדיר גם בחודשים הראשונים של שנת הלימודים.

יעקב מרגי: כגון: תשלומי מקדמות או דרך דומה לה.

יעקב מרגי: הוועדה מבקשת ממשרד החינוך להודיע לה תוך 60 יום את דרכי הפעולה בהן הוא מתכוון לטפל בבעיה.

יעקב מרגי: הוועדה קוראת למשרד החינוך לספק למורים מענה אנושי לבירורי שכר.

יעקב מרגי: אם לא בדרכים טכנולוגיות שנפוצות היום, ולא צריך להמציא את הגלגל.

יעקב מרגי: כמו למשל: אפליקציות, השארת הודעה מקוונת תוך התחייבות לזמן קצוב למענה.

יעקב מרגי: הוועדה רשמה בפניה את הודעת המשרד שחובות נגבים על פי החוק ועל פי ההוראות, בהסכמה ובתיאום עם העובד.

יעקב מרגי: הוועדה קוראת למשרד החינוך לוודא שאכן הנחיה זו מחלחלת לרמות השטח.

יעקב מרגי: למנוע תופעה של קיזוז חד-צדדי שלא בתיאום ושלא בידיעת העובד.

יעקב מרגי: תודה רבה.

יעקב מרגי: הישיבה נעולה.